**însoțitor cu cec fără acoperire...!**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un bal fără invitaţie, aşa cum domnii vor…

Butonii împrumutaţi de la soţul amantei.

Ne stă bine amândurora în acelaşi frac, zici,

La aceeaşi masă cu pantofi de firmă.

Un loc unde nu te arunci pe fereastră.

Jurnalele nu se vând când eşti inutil.

Şi până la urmă ce are caviarul cu Pascal,

Sau un bărbat simplu cu o femeie bogată?!

Când predai fracul, te trezeşti pe caldarâm

Părăsit, aşteptând un taxi cu taxă inversă.

A doua zi afli că femeia aceea nu mai există,

Rămâi cu facturile şi regretul de a nu fi intrat,

Între ,,elitele" care au sărit pe geam!